《次韵伯父茶花 其一》
宋代·苏籀

鸟咮倾蓝雨春霁，琼芳入眼雾冬昏。一枝肤雪壶中曜，静几低窗养晏温。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。